《下第有感》
唐代·邵谒

古人有遗言，天地如掌阔。我行三十载，青云路未达。

尝闻读书者，所贵免征伐。谁知失意时，痛于刃伤骨。

身如石上草，根蒂浅难活。人人皆爱春，我独愁花发。

如何归故山，相携采薇蕨。

作者简介：邵谒 唐（约公元860年前后在世）字不详，广东韶州翁源人。 唐代“岭南五才子”之一。 生卒年均不详，约唐懿宗咸通初前后在世。